पिछले 13 साल से हॉकी पर काम कर रहे और इस पर कई किताबें लिख चुके के अरुमुगम ने स्वैच्छिक सेवानिवृत्ति लेकर बच्चों को हॉकी सिखाने का बीड़ा उठाया है.अरुमुगम ने 'वन थाउज़ेंड लीग' में हॉकी खिलाड़ियों को एक साथ जोड़ा.अरुमुगम को इस बात का दुख है कि जो देश हॉकी में दशकों तक दुनिया का सिरमौर रहा, वह अब ओलंपिक में क्वालीफाई करने के लिए भी जूझता है.इसी के चलते उन्होंने दिल्ली के सरकारी स्कूल के बच्चों के साथ हॉकी को आगे बढ़ाने का फैसला किया है.अब अरुमुगम के प्रयास से दिल्ली के लगभग 24 स्कूलों में हॉकी खेली जा रही है जिसमें जूनियर, सब-जूनियर सीनियर टीमें हैंइसके आलवा पूरे भारत में तीन हज़ार बच्चे इस संस्था के ज़रिए हॉकी से जुड़े हैं जिसमे से दिल्ली में डेढ़ हज़ार बच्चे हैं.दसवीं कक्षा में पढ़ने वाले राम कुमार का कहना है कि जब नेशनल खेलने गए थे तो पहली बार ट्रैन में बैठे, तो मज़ा आया.राम कुमार कहते हैं, "हमारे पास पास जूते नहीं थे, हॉकी स्टिक नहीं थी, सब कुछ सर ने दिया."राम कुमार के पिता की दिल्ली में सब्ज़ी की दुकान है. आगे चल कर राम कुमार हॉकी में नाम कमाना चाहते हैं.अरुमुगम हर रोज सुबह-शाम बच्चों को हॉकी खिलाते हैं उनको खाने के लिए दूध, चना भी देते हैं.अरुमुगम को बच्चों को हॉकी से जोड़ने से कड़ी मेहनत करनी होती है.इस क्रम में उन्हें बच्चों के माता-पिता को राजी करना होता है और स्कूल में जाकर प्रिंसिपल से भी बात करनी होती है.अरुमुगम का मानना है कि हॉकी को बढ़ाना उनका मकसद है और इसी के लिए आगे काम करना चाहते हैं.अरुमुगम सरकार से कुछ ख़ास नहीं चाहते. वह कहते हैं, "सरकार से सिर्फ ग्राउंड मिल जाए ताकि बच्चों को वहाँ अभ्यास कराया जा सके."(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)